Sjekkliste

En** sjekkliste** er en type kunnskapsverktøy brukt til gjentakende oppgaver for å redusere feil ved å kompensere for begrensninger i menneskelig minne og oppmerksomhet. De bidrar til å sikre konsistens og fullstendighet i å utføre en oppgave. Noen grunnleggende eksempler er en huskeliste eller en handleliste. Mer avanserte sjekklister kan være en tidsplan hvor oppgavene er fordelt etter når de skal gjøres på døgnet eller andre faktorer. Hovedformålet med en sjekkliste er dokumentasjon av oppgaven og kontroll av utført arbeid opp mot dokumentasjonen.

Bruk av skriftlige sjekklister kan redusere tendenser til å misforstå, unngå, utelate, eller forsømme viktige trinn i essensielle oppgaver.

## Utforming
Sjekklister er vanligvis laget som en punktliste med avkryssing for hvert oppgaveelement (for eksempel i form av bokser til venstre for teksten). Brukeren markerer i sjekklsiten for hvert steg som er fullført.

## Bruk i arbeidslivet

* I luftfart anvendes lister for startsjekk og landingssjekk for å sikre at en lang rekke sikkerhetsprosedyrer har blitt gjennomført
* I helsevesen brukes sjekklister for å følge kliniske retningslinjer
* I programvareutvikling brukes sjekklister for å kontrollere at programvaren er i henhold til retningslinjer og at koden følger vedtatte standarder
* I industrien brukes sjekklister for å standardisere prosedyrer
* I rettsvesenet brukes sjekklister av begge sider i en sak for at man skal vite at opposisjonen har fulgt samme prosedyrer
* I arbeidsmiljø anvendes sjekklister for å kontrollere at eventuell risiko har blitt forebygget eller har blitt rettet
* I fugletaksonomi som brukes av ornitologer, fugleinteresserte, biologer, naturforvaltere, administratorer, lovgivere og andre involverte i biologisk klassifikasjon av og taksonomi hos fugler.
* Kan bidra til å redusere påstander om uaktsomhet av offentlige ved at det kan fremlegges bevis for at et risikostyringssystem er på plass
* Brukes av noen investorer som en kritisk del av investeringsprosessen
* Sammensetning av overlevelsesutstyr
* Klargjøring av utstyr før dykking, særlig profesjonell dykking

## Effekt av sjekklister
Sjekklister bør være skriftlige. Studier har vist at memorerte sjekklister var like effektive som å ikke bruke sjekklister i det hele tatt (Ranapurwala og kolleger, 2017)

Noen kjennetegn for at sjekklister skal ha god effekt inkluderer:

* Skal være enkel og praktiske å bruke. Hvert element skal være nødvendig, og sammen skal de være tilstrekkelige
* Elementene skal ikke være for detaljerte i beskrivelsen eller tvetydige
* Sjekklister bør plassere ansvaret på en bestemt person, eller eventuelt en gruppe personer som jobber sammen
* Gruppering av elementer som kan gjøres på samme tid eller sted, eller av samme person, forbedrer ofte effisiensen
* Rekkefølgen på listen skal være logisk, for eksempel kronologisk eller etter romlig plassering for å minimere reise- eller søketid
* De mest praktiske og pålitelige sjekklistene fullføres normalt fra topp til bunn i én enkelt økt
* Avmerkingsbokser gjør det enkelt å finne oppgaver som ikke er utført
* Instruksjoner bør bare inkluderes hvis de nødvendige, ellers vil de distrahere brukeren

## Se også
* Organisering av oppgaveliste, en prosess for planlegging og kontroll av tid brukt på spesifikke aktiviteter
* Gjøremålsliste
* Digital kalender

## Referanser